Anthropologia culturalis
Anthropologia culturalis est pars anthropologiae quae studium variationis culturalis inter homines facit, contra anthropologiam socialem, quae variationem culturalem partem rei constantis anthropologiae percipit. Variae rationes sunt pars methodologiae anthropologicae, praecipue observatio participis (saepe opus agreste appellata quia mandat ut anthropologi diu in loco investigationis degant), colloquia, et inspectiones statisticae. Una ex primis culturae definitionibus anthropologicis ab E. B. Tylor Equite data est, qui in prima sui libri pagina scripsit: "Cultura, vel civilizatio, sensu lato et ethnographico habita, est illud totum multiplex quod scientiam, fides, artem, mores, ius, consuetudines, et ullas facultates alias et usus ab homine ut membrum societatis exceptos comprehendit." Vocabulum civilizatio ad ultimum definitiones a V. Gordon Childe excogitatas accepit, cultura notionem maiorem, civilizatione praecipuum culturae genus formante. Anthropologica culturae notio se adversus disputationes Occidentales gerit in oppositione culturae et naturae conditas, secundum quas nonnulli homines in statu naturae vivebant. Anthropologi autem arguerunt culturam esse ingenium humanum, et omnes homines facultatem habere experientiarum in genera descriptarum, classificationum per symbolos perscriptorum (i.e. in lingua), ac talium abstractionum ad alios doctarum.